বড়দিনের আগেই জাঁকিয়ে শীত! রাজ্যে ১০ ডিগ্রির নীচে নামবে পারদ?

কলকাতা: আর কয়েকদিন পরেই বড়দিন ও ইংরেজি নববর্ষ। কিন্তু এখনও সেভাবে টানা (Winter) শীত অনুভূত হচ্ছে না দক্ষিণবঙ্গে (South Bengal Weather)। দিনের সময় কখনও হালকা উষ্ণতা, আবার রাত-ভোরে কনকনে হাওয়ায় কাঁপছে শহর-গ্রাম। পারদের এমনই অনিয়মিত ওঠানামার ছবি ধরা পড়ছে ডিসেম্বরের তৃতীয় সপ্তাহেও। নভেম্বরের শেষ দিকে শীতের আমেজ শুরু হলেও মাঝখানে তাপমাত্রা কিছুটা বেড়ে গিয়েছিল। তবে সেই স্বস্তি বেশিদিন স্থায়ী হয়নি।

আবহাওয়া দফরের (Weather Forecast) সাম্প্রতিক তথ্য অনুযায়ী, রাজ্যে ফের শীতের দাপট বাড়ছে। বীরভূমের শ্রীনিকেতনে এই মরশুমে প্রথমবারের মতো তাপমাত্রা নেমেছে ১০ ডিগ্রির নীচে। রবিবার সেখানে সর্বনিম্ন তাপমাত্রা রেকর্ড হয়েছে ৯.৮ ডিগ্রি সেলসিয়াস। কলকাতাতেও (Kolkata Weather) ঠান্ডার প্রভাব স্পষ্ট—শহরের পারদ নেমে গিয়েছে ১৫ ডিগ্রির নীচে।

আরও পড়ুন: সেলিম হলেন ব্রাহ্মণ! কী এমন হল দেখুন

মৌসম ভবনের পূর্বাভাস বলছে, আগামী এক সপ্তাহ বাংলার আকাশ থাকবে মূলত পরিষ্কার ও শুষ্ক। বৃষ্টি বা বড় কোনও আবহাওয়ার পরিবর্তনের সম্ভাবনা নেই। তবে উত্তরবঙ্গের জেলাগুলিতে কুয়াশার দাপট বাড়তে পারে। দার্জিলিংয়ে রাতের তাপমাত্রা নেমে যেতে পারে ৪ ডিগ্রি সেলসিয়াস পর্যন্ত। কলকাতায় আজ সর্বোচ্চ তাপমাত্রা থাকতে পারে প্রায় ২৬ ডিগ্রি এবং সর্বনিম্ন ১৬ ডিগ্রি সেলসিয়াসের কাছাকাছি।

হাওয়া অফিস জানিয়েছে, উত্তর (North Bengal Weather) এবং দক্ষিণবঙের বেশিরভাগ জেলাতেই আগামী সাত দিনে তাপমাত্রার খুব একটা ওঠানামা হওয়ার সম্ভাবনা নেই। তবে ভোরের দিকে কুয়াশার কারণে প্রায় সব জেলাতেই দৃশ্যমানতা কমতে পারে। সেই কারণে যান চলাচলে সতর্ক থাকার পরামর্শ দিচ্ছেন আবহাওয়াবিদরা।